b'\n_START_ARTICLE_\nISO (supermarkedkjede)\n_START_PARAGRAPH_\nISO var en supermarkedkjede med tolv butikker i Stork\xc3\xb8benhavn og Nordsj\xc3\xa6lland. Kjedens butikker ble 1. april 2007 omdannet til SuperBest-butikker.\n_START_SECTION_\nHistorie\n_START_PARAGRAPH_\nISO-kjeden ble grunnlagt av kj\xc3\xb8pmann J\xc3\xb8rgen Soldbro i 1937. Navnet ISO kommer av grundleggerens initialer. Gjennom de seneste 60 \xc3\xa5r har ISO spillet en vesentlig rolle i utviklingen av den danske dagligvaresektor ved dels \xc3\xa5 fokusere p\xc3\xa5 spesialavdelinger innenfor fisk, ost, delikatesse samt frukt og gr\xc3\xb8nt, men ved samtidig \xc3\xa5 ha et program med faste lave discountpriser._NEWLINE_I 1982 overtar stifterens s\xc3\xb8nn, Niels J\xc3\xb8rgen Soldbro, ledelsen av selskapet._NEWLINE_I 1998 \xc3\xa5pnet ISO det f\xc3\xb8rste danske internettsupermarkedet under navnet ISO TeleK\xc3\xb8b. ISO TeleK\xc3\xb8b utviklet seg til en h\xc3\xb8yt profilert internettsatsning og vant i l\xc3\xb8pet av de f\xc3\xb8rste \xc3\xa5r flere internettpriser. I 2000 flyttet ISO TeleK\xc3\xb8b ut av ISO-butikkene, da der ble etablert et sentrallager, hvorfra varene ble levert. ISO TeleK\xc3\xb8b lukket i mars 2002 da det etter fire \xc3\xa5r stadig ikke var lyktes \xc3\xa5 skape overskudd p\xc3\xa5 driften._NEWLINE_I 1999 solgte grunnleggerens s\xc3\xb8nn Niels J\xc3\xb8rgen Soldbro ISO til det svenske ICA AB-konsernet for et tresifret millionbel\xc3\xb8p. Men allerede i 2002 ble ISO atter solgt \xe2\x80\x93 denne gang til Dagrofa for under 100 millioner kroner. I alt kostet de tre \xc3\xa5rs eierskab av ISO svenskene 415 millioner kroner._NEWLINE_I 2005 utviste regnskapet tross en pen omsetning p\xc3\xa5 1,2 milliarder kroner et underskudd p\xc3\xa5 36 millioner kroner. I april 2007 opph\xc3\xb8rte kjeden. De tolv butikkene ble dermed en del av den kj\xc3\xb8bmannseide dagligvarekjeden SuperBest.'